
Уважаеми членове на АИКБ,

Недостига на работна ръка вече се превърна в основен проблем на множество предприятия да изпълняват производствените си програми и да развиват своята дейност.
Дружеството „Велграф“ ООД от състава на „Велграф Груп“, член на АИКБ има подписано споразумение за доставка на работна ръка за членове на АИКБ на преференциални условия. То има регистрация като посредник по наемане и внос на работна сила в Република България под № 1979 от 30.12.2015 г. от Министерство на труда и социалната политика, за извършване на посредническа дейност по наемане на работа от български предприятия на чуждестранна работна ръка. Дружеството със съдействието на АИКБ преодоля много препятствия, но успя, и от края на миналата година вече успешно внася работна сила от Азия и бившите Съветски републики за предприятията в България. Въпреки затрудненията бе изградена технология съобразно нашето законодателство да се доставят работници и специалисти с цел да се преодолее недостига на работна ръка, който спъва развитието на нашата индустрия.
„Велграф“ ООД има подписани договори с фирми-доставчици на работници и специалисти от Украйна, Виетнам, Армения и Казахстан и има договорени с такива от Индия и Филипините. В настоящия момент се работи по доставката на инженери, металопреработващи работници, заварчици, шивачи, дървопреработващи работници, животновъди и софтуерни специалисти.
За информация Ви изпращам формата за заявяване на работници и процедурите, които с наше съдействие ще дадат възможност за успешното решаване на вноса на работна ръка.

В очакване на вашите заявки.

Приложение съгласно текста.

С уважение,

Проф. д-р Б. Угърчински

Президент

